Publication: Magyar Közlöny
Issue: MK-2008-87 (Year: 2008, Number: 87)
Era: 2004-2010
Section: „Az államháztartásról szóló 1992. évi XXXVIII. törvény 88. §-ában foglaltak alapján az Országos Élelmiszerbiztonsági és Táplálkozástudományi Intézetnek – az
Paragraph Index: 544

3. Az alapító okirat 2. pontja helyébe az alábbi rendelkezések lépnek: „2. Az Intézet állami feladatként ellátandó alaptevékenysége: 2.1. Az Intézet részt vesz az élelmezés- és táplálkozás-egészségügyi tevékenységgel, az egészséges életmóddal összefüggõ kormányzati munka megalapozásában, a döntés-elõkészítõ, kutató, szervezõ és szolgáltató feladatok ellátásában, és kiemelten az Európai Unió keretein belüli tagországi mûködést elõsegítõ jogharmonizációs célok és tevékenység megvalósításában. Az Intézet a Magyar Köztársaság egész területére kiterjedõen, állami feladatként alaptevékenységet lát el a táplálkozás, az élelmezés-egészségügy, bizonyos típusú élelmiszerek, az élelmiszerbiztonság és a kozmetikumok (továbbiakban: szakterület) területén. 2.2. Az Intézet az élelmezés, néptáplálkozási, betegélelmezési és a dietetika szakterületén az Állami Népegészségügyi és Tisztiorvosi Szolgálat gyógyító-megelõzõ, szakmai-módszertani, képzõ, továbbképzõ, tudományos-kutató, nyilvántartó, koordináló, szakmai felügyeleti, szakértõi feladatokat ellátó alapintézménye. 2.3. Részt vesz a lakosság egészségvédelmének és a betegségek megelõzésének érdekében az élelmezéssel, a táplálkozástudománnyal, élelmezés-egészségüggyel, gyógy-élelmezéssel összefüggõ, prevenciót szolgáló intézkedések elõkészítésében és végrehajtásában. 2.4. Az Intézet szakterületén elvégzi a szakmai-módszertani irányítással, a szakmai képzéssel és továbbképzéssel, a tudományos kutatással, valamint a nemzetközi kapcsolattartással összefüggõ feladatokat, továbbá a tevékenységi körébe tartozó szakértõi, speciális szolgáltató feladatokat. 2.5. Alaptevékenysége keretében:

Source: https://magyarkozlony.hu/hivatalos-lapok/039f6e39777b63c3e5052f46c9206e32a8834438/dokumentumok/738f78b36511b166c9c374bb5db5170f4c9d4b67/letoltes